recursal/SuperWikiNEXT-32B huggingface dataset:
**ბარიუმის ბრომიდი** — ქიმიური ნაერთი ფორმულით BaBr2. ბარიუმის ქლორიდის მსგავსად, ის კარგად იხსნება წყალში და ტოქსიკურია წყალხსნარში.

მიღება
------

ბარიუმის ბრომიდი მიიღება ბარიუმის სულფიდზე ან ბარიუმის კარბონატზე, ბრომწყალბადმჟავას მოქმედებით (მიიღება ბარიუმის ბრომიდის ჰიდრატი). რეაქცია მიმდინარეობს მოკლე დროში.

BaS + 2HBr → BaBr2 + H2S
BaCO3 + 2HBr → BaBr2 + CO2 + H2O
ბარიუმის ბრომიდი შეიძლება კრისტალიზირდეს ხსნარის გარეთ მისი დიჰიდრატის ფორმით, BaBr2·2H2O, რომელიც 120 ° C- მდე გაცხელებისთანავე გარდაიქმნება ანჰიდრიტად.

გამოყენება
----------

ისტორიულად, ბარიუმის ბრომიდი გამოიყენებოდა რადიუმის გასაწმენდად მარი კიურის მიერ. რადიუმის ნალექები ძირითადად ბარიუმის ბრომიდის ხსნარში შეჰყავს, ნალექში რადიუმის და ბარიუმის შეფარდება უფრო მაღალი იქნება, ვიდრე ხსნარში.

უსაფრთხოება
-----------

ბარიუმის ბრომიდი, წყალში ხსნად სხვა ბარიუმის მარილებთან ერთად, ტოქსიკურია და შეუძლია გამოიწვიოს მძიმე მოწამვლა.

სქოლიო
------

1. ↑  
Patnaik, Pradyot (2003), *Handbook of Inorganic Chemical Compounds*, McGraw-Hill Professional, pp. 81–82, ISBN 978-0-07-049439-8,. წაკითხვის თარიღი: 2007-12-03
2. ↑  
Sime, Ruth Lewin (1996), *Lise Meitner: A Life in Physics*, University of California Press, p. 233, ISBN 978-0-520-20860-5,. წაკითხვის თარიღი: 2007-12-03

|  |  |
| --- | --- |
| 

 | ***პორტალი ქიმია*** |
**ბესარიონ ძამუკაშვილი** (დ. 11 აგვისტო, 1940, თბილისი — გ. 2011) — ქართველი ინჟინერი.

ბიოგრაფია
---------

1969 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1975 წელს ქალაქი ოდესის სამშენებლო-საინჟინრო ინსტიტუტის ასპირანტურა.

1958 წლიდან დაიწყო შრომითი საქმიანობა. 1961-1966 წლებში მუშობდა თბილისის საქალაქო საბჭოს აღმასკომის საპროექტო-სახარჯთაღრიცხვო ბიუროში ინჟინრად. 1967-1970 წლებში საქართველოს მშენებლობის სამინისტროს N2 სამშენებლო ტრესტის, N5 სამშენებლო სამმართველოში სამუშაოთა მწარმოებლად, საწარმოო-ტექნიკური განყოფილების უფროსად. 1970-1972 წლებში იყო საქართველოს მშენებლობის სამინისტროს სამშენებლო გაერთიანება „მთავართბილმშენის" საკონტროლო-სარევიზიო სამმართველოს მთავარი სპეციალისტი. 1972-1978 წლებში თბილისის სახალხო კონტროლის საქალაქო კომიტეტის ინსპექტორი. 1978-1984 წლებში მუშაობდა საქართველოს მშენებლობის სამინისტროს N3 სამშენებლო ტრესტის მმართველის მოადგილედ. 1984-1988 წლებში იყო სამშენებლო-სამონტაჟო ტრესტ „კავკასელექტროქსელმშენის" მთავარი ტექნოლოგი, თბილისის საქალაქო საბჭოს აღმასკომის საყოფაცხოვრებო მომსახურების სამმართველოს უფროსის მოადგილე, თბილისის ზღვის კეთილმოწყობა-განაშენიანების სამმართველოს უფროსი, ელექტრონაგებობათა სამმართველოს უფროსის მოადგილე. 1988-1995 წლებში მუშაობდა საქართველოს სასოფლო მშენებლობის სამინისტროს სპეციალიზებული სამშენებლო ტრესტ „სპეცმშენის" ექსპერიმენტული ქარხნის გენერალურ დირექტორად. 1995-2000 წლებში სოციალურ-ეკონომიკური ინფორმაციის კომიტეტის თავმჯდომარის მოადგილედ, სს „აისის" ფირმა „ვირას" გენერალურ დირექტორად. მონაწილეობდა თვალის რესპუბლიკური კლინიკის, თბილისის N4 მაცივრის, გაჩიანის ხორცკომბინატის, ქიმწმენდის გაერთიანება „თოლიას", შავი ზღვის ნაპირსამაგრი სამუშაოებისა და საინჟინრო-კომუნიკაციების (ქალაქ ადლერში) მშენებლობასა და საქართველოსა და სომხეთში მიწისძვრით დაზიანებული ობიექტების აღდგენაში.

ჯილდოები
--------

* შრომის წითელი დროშის მედალი
* შრომის წითელი დროშის ორდენი

ლიტერატურა
----------

* საქართველოს არქიტექტორთა და მშენებელთა ენციკლოპედია, თბ. 2017, გვ. 679

რესურსები ინტერნეტში
--------------------

* ბესარიონ ძამუკაშვილი — საქართველოს ბიოგრაფიული ლექსიკონი
|  |  |
| --- | --- |
|  | სხვა მნიშვნელობებისთვის იხილეთ **ბრუნვა (მრავალმნიშვნელოვანი)**. |

**ბრუნვა** — სახელის გრამატიკული კატეგორია, რომელიც გამოხატავს სახელის მიმართებას საგნის, თვისების ან პროცესის გამომხატველ სხვა სიტყვასთან და ამის კვალობაზე, გარკვეული ფორმის მეშვეობით აკავშირებს წინადადების სხვა წევრებთან. ამასთანავე სახელის ლექსიკური მნიშვნელობა უცვლელია. ენაში ბრუნვის კატეგორიის დასადასტურებლად აუცილებელია სახელს გააჩნდეს ორი განსხვავებული ფორმა.

ბრუნვა სხვადასხვა ენაში
-----------------------

„ბრუნვა" ანუ „კაზუსი" ეტიმოლოგიურად ლათინურ სიტყვა cāsus-ს (‚ვარდნა‘, ‚ცემა‘; cadere, ‚და-ცემა‘, ‚და-ვარდნა‘) უკავშირდება, რომელიც თავის მხრივ ბერძნულ ნასესხობას წარმოადგენს და აღნიშნავს πτῶσις-ს, ლათინური და ქართული ტრანსკრიფციით [ptō̂sis] ან [პტო:სის] ‚დაცემა‘, ასევე ‚დაჰყრა‘ და გამოიყენებოდა სიტყვა კამათელის კოლოკაციურ მეწყვილედ - ზედმიწევნით თარგმანში კამათლის ყრა. ბერძენი გრამატიკოსი დიონისიოს თრაქსი (Dionysios Thrax) გამოიყენებდა ზმნისაგან განსასხვავებელი მნიშვნელობით (ანუ დაახლ. ისე როგორც დღეს დეპენდენციურ გრამატიკაშია მიღებული) და ამდენად იყენებდა მის მიმართ ფორმა „პტოსის", რაც ქართულად სრულიად სხვა ზმნით, არსებითი (სახელისგან) „ჩამოცილებული" ითარგმნება.

იხილეთ აგრეთვე
--------------

* ბრუნება

სქოლიო
------

1. ↑  *ა. შანიძე*, ქართული საბჭოთა ენციკლოპედია, ტ. 2, თბ. 1977. — გვ. 539.
**განახლების ამაღლების ეკლესია** — ეროვნული მნიშვნელობის კატეგორიის კულტურის უძრავი ძეგლი მდებარეობს დმანისის მუნიციპალიტეტში, სოფელ განახლებაში, გომარეთის პლატოს სამხრეთ-დასავლეთ ნაწილში, ისტორიული ზურტაკეტის ხეობაში. დმანისიდან დაშორებულია 27 კილომეტრით, ზღვის დონიდან 1340 მეტრზე მდებარეობს.

ისტორია
-------

სოფელს განახლება ეწოდა 1949 წელს, მანამდე მას ერქუშაანთსოფელი ერქვა. XIX საუკუნეში აქ დასახლდნენ თურქეთიდან მოსული ბერძნები, რომლებმაც სოფელს ამბარლო დაარქვეს. გომარეთის პლატოს სამხრეთ-დასავლეთ ნაწილში. ზღვის დონიდან 1340 მეტრზე,

სოფელში შემონახულია ქართული ხუროთმოძღვრების ძეგლები. მათ შორის VII-VIII საუკუნის ამაღლების ეკლესია და წმინდა ელიას ეკლესია - "ელიაობა". 

ამაღლების ეკლესიის აღმოსავლეთ და დასავლეთ სარკმლებს ამკობს დეკორატიული მორთულობა, რომლებიც აადგილობრივი ოსტატების მიერაა შესრულებული. ეკლესიას მთელ სიგრძეზემ სამხრეთიდან მიდგმული აქვს გვიანდელი მინაშენი, რომლის კედლის წყობაში გამოყენებულია საფლავის ქვები და ძველი კანკელის ფრაგმენტები. შენობა ნაგებია ქვის თარაზული წყობით.

მეორე ტაძარი წმინდა ელიას სახელობის, ეკლესიის სამხეთ კარის ბალავრის თავზე ამოკვეთილი ასაომთავრული წარწერის მიხედვით, რომელიც გვაწვდის საკმაოდ მნიშვნელოვან ისტორიულ ცნობას, ეკლესია აშენებულია 1032 წელს.

განახლების ამაღლების ეკლესია 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია[1].

ლიტერატურა
----------

* განახლების ეკლესიები. //ჟღერს ქვის ჰარმონია; ნაკვეთი პირველი, ა-დ, საკითხავნი ყმაწვილთათვის, "ციცინათელა", თბილისი 2006 წ. გვ. 230-231

სქოლიო
------

1. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
ბაჰამის კუნძულების საზღვაო ფლოტის დროშა
ხომალდი HMBS *Bahamas* P-60 ნასაუში
**ბაჰამის კუნძულებს** არ ჰყავს არმია და საჰაერო ძალები. მისი სამხედრო ძალებს წარმოადგენს ბაჰამის კუნძულების სამეფო შეიარაღებული ძალები (R.B.D.F.) და ბაჰამის კუნძულების ფლოტი. თავდაცვითი აქტით, R.B.D.F. დედოფლის სახელით უფლებამოსილია დაიცვას ბაჰამის კუნძულები, დაიცვას მისი ტერიტორიული მთლიანობა, აკონტროლის მისი წყლები, უბედურების ჟამს უზრუნველყოს დახმარება, ბაჰამის კუნძულების შეიარაღებული სააგენტოების კანონის საფუძველზე შეინარჩუნოს წესრიგი და შეასრულოს ყველა ის მოვალეობა, რაც მას განსაზღვრული აქვს ეროვნული უშიშროების საბჭოს მიერ. თავდაცვითი ძალები ამავე დროს კარიბის გაერთიანების (CARICOM) რეგიონული უსაფრთხოების დავალებათა ძალების წევრია.

ბაჰამის კუნძულების სამეფო შეიარაღებული ძალები ოფიციალურად 1980 წლის 31 მარტს შეიქმნა. მის მოვალეობებში შედის ბაჰამის კუნძულების დაცვა, ნარკოტიკების კონტრაბანდის, არალეგალური იმიგრაციისა და ბრაკონიერობის შეჩერება, ასევე მეზღვაურთა დახმარება როდესაც და სადაც კი ეს შეეძლებათ. შეიარაღებული ძალების განკარგულებაშია 26 სანაპირო და ნაპირსახლო ხომალდიანი ფლოტი, ასევე 6 საჰაერო ხომალდი და 1500-ზე მეტ კაციანი პერსონალი, სადაც 65 ოფიცერია და 74 ქალი.

რესურსები ინტერნეტში
--------------------

* Royal Bahamas Defence Force Official Website
* The Bahama Journal: *Commodore Admits "Rotten Apples"* დაარქივებული 2007-09-27 საიტზე Wayback Machine.
* The Bahama Journal: *Defence Force Gets New Chief*
* Bahamas Government Website: Royal Bahamas Defence Force
* The Bahama Journal: *Bottom Line: Defense Force Re-Organization*
* The Nassau Guardian: *Commodore to retire* დაარქივებული 2008-04-08 საიტზე Wayback Machine.
* The Nassau Guardian: *Sunk HMBS Flamingo 24th anniversary observed today* დაარქივებული 2009-08-27 საიტზე Wayback Machine.
*
**ლინდური ბატი** — ბატის ჯიში. გამოყვანილია რუსეთში, მეფრინველეობის ფაბრიკაში „ლინდის მეფრინველეობის ფაბრიკა — სანაშენე ქარხანა" (ნიჟნი-ნოვგოროდის ოლქი), ადგილობრივი, ჩინური, სოლნეჩნოგორსკული, არზამასული, ლანდური და ჩუვაშური ჯიშის ბატების რთული კვლავწარმოებითი შეჯვარებით და შემდგომი მიზანმიმართული გადარჩევით პროდუქტიულობის ნიშნების მიხედვით; რუსეთის სახელმწიფო რეესტრში შეიტანეს 1996 წელს. ჯიშის შიგნით განირჩევა ორი ფორმა: მძიმე (მამლის ცოცხალი მასა — 9–11 კგ, დედლისა — 8,5–9,5 კგ) და მსუბუქი (მამლები — 7–8 კგ, დედლები — 6–7 კგ). შეფერილია თეთრად, შუბლზე ნისკარტის ფუძესთან მცირე ზომის კოპი აქვს. მეკვერცხულობა — 48–50 ცალი წელიწადში, კვერცხის მასაა 160–170 გრამი, ნაჭუჭი თეთრია. ჭუჭულების გამოყვანის მაჩვენებელია 65–70%. 9 კვირის მოზარდეულის ცოცხალი მასა 5,0–5,6 კგ-ს აღწევს. ფართოდაა გავრცელებული რუსეთში და დსთ-ის სხვა ქვეყნებში. იყენებენ ხორცის, ბუმბულისა და ღინღლის მისაღებად. ძირითადი სასელექციო-სანაშენე სამუშაოები მიმდინარეობს ნიჟნი-ნოვგოროდის ოლქის მეფრინველეობის ფაბრიკაში «Жарт».

სქოლიო
------

1. ↑  *Ройтер Я. С.* ЛИНДОВСКИЕ ГУСИ // Большая российская энциклопедия. т. 17. — М. 2011. — стр. 497.
**განაყოფიერება** (ლათ. fertilisatio) — ქალისა და მამაკაცის გამეტების ერთ უჯრედად შეერთება. მიღებული უჯრედი უკვე ახალი ორგანიზმია და მას ზიგოტა (zygota) ეწოდება (ბერძ. zygote „შეწყვილებული"). ზიგოტა არა მარტო უჯრედია, არამედ ახალი ორგანიზმია განვითარების ერთუჯრედოვან სტადიაზე. მაშასადამე, განაყოფიერების ბიოლოგიური არსი მდგომარეობს გამეტების ურთიერთასიმილაციასა და დედისა და მამის გენეტიკური ინფორმაციის - ქრომოსომათა ორი ჰაპლოიდური ნაკრების შეერთებაში, რის შედეგადაც ინდივიდუალური სასქესო უჯრედები ქრება და საწყისს აძლევს ახალ ორგანიზმს - დიპლოიდური ნაკრების შემცველ ზიგოტას. გამეტების შეხვედრა მიმდინარეობს მდედრობით სასქესო გზებში (შინაგანი განაყოფიერება) ან გარე გარემოში, მაგალითად, წყალში (გარეგანი განაყოფიერება), უმაღლეს ძუძუმწოვრებსა და ქალში განაყოფიერება კვერცხსავალის ზედა გარეთა მესამედში - ამპულურ ნაწილში მიმდინარეობს. მალე ოვულაციის შემდეგ კვერცხუჯრედი ხვდება კვერცხსავალის (საშვილოსნოს ლულის) ფოჩზე, მერე კი მის ამპულურ ნაწილში.

ლიტერატურა
----------

* Austin, C. (1974). Scientific and clinical aspects of fertilization and implantation. *Proc. Roy. Soc. Med.*, *67*.
* Brusca, R. y Brusca, G. (2002). *Invertebrates*. 2a. ed. Sinauer Assoc. Sunderland.
* Gilbert, S. F. (2005). *Biología del desarrollo.* 7a. ed. México: Panamericana.
* Kiipker, W. Diedrich, K. y Edwards, R. (1998). Principles of mammalian fertilization. *Human Reproduction*, *13*.
* Longo, F. J. (1997). *Fertilization*. 2nd. ed. London: Chapman & Hall.
* Wassarman, P. Jovine, L. Litschere. 2001. A profile of fertilization in mammals. *Nature Cell Biology*, *3*.
**ბაჰამის კუნძულების დაპყრობა (1783)** — დაპყრობა მოხდა 1783 წლის აპრილში, ამერიკის რევოლუციური ომის ბოლოს, როდესაც ლოიალისტური ექსპედიცია ენდრიუ დევოს მეთაურობით გაემგზავრა ესპანელებისგან ბაჰამის კუნძულების დასაბრუნებლად. ექსპედიცია წარმატებით დასრულდა და ნასაუ გასროლის გარეშე დაეცა. ეს იყო მთელი ომის ერთ-ერთი ბოლო მოქმედება.

წინა მოვლენები
--------------

ბაჰამის კუნძულები ესპანურმა ძალებმა 1782 წლის მაისში აიღეს. თუმცა წმინდა ავგუსტინე აღმოსავლეთ ფლორიდაში ჯერ კიდევ ბრიტანელების ხელში იყო, ესპანელები ფიქრობდნენ, რომ ისინი ძალიან კარგად იცავდნენ თავს თავდასხმებისგან. შეიმუშავეს გეგმა ბაჰამის კუნძულების დასაბრუნებლად ნასაუზე თავდასხმის გზით. ენდრიუ დევო იყო ამერიკის რევოლუციური ომის სამხრეთ თეატრის ერთგული ვეტერანი.

ხელახლა დაპყრობა
----------------

მაიორი დევო გაემგზავრა სენტ ავგუსტინედან სამოცდაათი მიმდევრით და მას ორი დღის შემდეგ შეუერთდნენ თომას დოუს 26 იარაღიანი ბრიგანტინით და 16 იარაღიანი და 120 კაციანი ბრიგანტინით დანიელ უილერი. ექსპედიცია მიადგა ჰარბორის კუნძულსა და ელეუთერას 6 აპრილს, დაიქირავა კიდევ 170 ახალი მოხალისე, ესპანეთის გარნიზონის წინააღმდეგ მცდელობისთვის, ნიუ-პროვიდენსში.

ოთხი დღის შემდეგ, ფლორ დე მაიომ მიაღწია ნიუ-პროვიდენსს კუბის გუბერნატორის ლუის დე უნზაგას წერილის მეშვეობით, რომელშიც ნათქვამია, რომ ევროპაში მშვიდობის წინასწარი შეთანხმებები ხელმოწერილი იყო და ბაჰამის კუნძულები უნდა დაბრუნებულიყო ბრიტანეთის მმართველობაში აღმოსავლეთ ფლორიდის სანაცვლოდ.

როდესაც 13 აპრილს დევოს ფლოტილა ნიუ-პროვიდენსს მიუახლოვდა, ესპანელ მეთაურს, კლარაკომს ის კონტრაბანდისტებში აერია. მისი საბაჟო პატრული გაკვირვებული დარჩა როდესაც, გამთენიისას იპოვეს მძიმედ შეიარაღებული დესანტი, რომელიც ნაპირზე შტურმით უტევდა ფორტ მონტაგუსა და სამი მცველის ნავის დასაკავებლად. კლარაკომ უკან დაიხია ციტადელში და ხანმოკლე ზავი დაიდო, მაგრამ დევომ გააუქმა ის მეორე დღეს. ესპანელებმა გაანადგურეს დარჩენილი ხომალდები 16 აპრილს და შეიკრიბნენ მთავარ ციხესიმაგრეში, სანამ ორი დღის შემდეგ მის დათმობას გადაწყვეტდნენ.

შემდეგ
------

600-ზე მეტი ესპანელი დანებდა, ტყვედ ჩავარდა და მათი 50 ქვემეხი და შვიდი ხომალდიც მიისაკუთრეს. ზოგიერთი ხომალდი, რომელიც ჩაძირული იყო, მოგვიანებით გამართეს და ესპანელები დააბრუნეს კუბაში.

ამ დროისთვის ბრიტანეთმა უკვე დათმო აღმოსავლეთ ფლორიდა ბაჰამის კუნძულების სანაცვლოდ პარიზის ხელშეკრულების წინასწარ მოლაპარაკებებში. ბაჰამის კუნძულებზე გაწეული ძალისხმევის სანაცვლოდ, დევოს გადაეცა კატის კუნძულის დიდი ნაწილი, სადაც მან ააშენა სასახლე პორტ ჰოუში, რომლის ნაშთები დღეს შეგიძლიათ ნახოთ.

ლიტერატურა
----------

* Chartrand, Rene. *American Loyalist Troops 1775-84* (Men-at-Arms Series). Osprey Publishing (2008). ISBN 1-84603-314-4
* Craton, Michael, and Gail Saunders. *Islanders in the Stream: A History of the Bahamian People: Volume 1: From Aboriginal Times to the End of Slavery*. University of Georgia Press (1999). ISBN 0-8203-2122-2
* Marley, David. *Wars of the Americas: A Chronology of Armed Conflict in the New World, 1492 to the Present*. ABC-CLIO (1998). ISBN 0-87436-837-5

სქოლიო
------

1. ↑  Craton pg. 301
2. ↑  Craton pg. 301
3. ↑  Marley p.346
4. ↑  Marley p.346
5. ↑  Marley p.346
6. ↑  Marley p.346
7. ↑  Craton pg. 302
*Estatuto de Galicia* (pdf).
**გალისიის ავტონომიის აქტი** (1936) — გალისიის ავტონომიის აქტი. აქტის მიღება მოხდა რეფერენდუმზე და წარედგინა ესპანეთის პარლამენტს. თუმცა აქტის მიღება არ მომხდარა ესპანეთში განვითარებული სამოქალაქო ომისა (1936–1939) და შემდგომ ფრანკოს დიქტატურის გამო (1939–1977). აქტი შედგენილი იყო გალისიური პარტიის პარტიო გალეგუისტას მიერ და არის დღევანდელი 1981 წლის ავტონომიის აქტის ისტორიული წინამორბედი.

ისტორია
-------

XX საუკუნის დასაწყისში პარტიო გალეგუისტას მიერ გაღვივებულმა გალისიურმა ნაციონალიზმა გალისიასა და დანარჩენ ესპანეთს შორის ურთიერთობაში ბევრი საკითხი წამოწია. საკითხები ვარირებდა რეგიონის ავტონომიიდან სრული დამოუკიდებლობის მოთხოვნამდე. ესპანეთის მეორე რესპუბლიკის (1931–1939) დროს აქტუალური იყო ფედერალური მოწყობის საკითხი, სადაც ესპანეთის რეგიონებს შესაძლებლობა ექნებოდათ ესარგებლათ ფართე ავტონომიით და დეცენტრალიზაციით.[1] ამ ფონზე პარტიო გალეგუისტამ გალისიის ავტონომიის იდეის პოპულარიზებისთვის 1931 წელს შეიმუშავა გალისიის ავტონომიის აქტი, რომელიც დაფუძნებული იყო ადრეულ გალისიანიზმის და თანამედროვე ნაციონალიზმის იდეებზე.

დოკუმენტის მონახაზი
-------------------

1931 წელს, ესპანეთის მეორე რესპუბლიკის დამყარებისთანავე *the Seminario de Estudos Galegos*-მა (გალისიურის შესწავლის სემინარი) წამოაყენა ავტონომიის აქტის პირველი მონახაზი. მასში გადმოცემული იყო შემდეგი პუნქტები:
თავი 1. გალისია წარმოაგდენს დამოუკიდებელ სახელმწიფოს ესპანეთის ფედერალური რესპუბლიკის შემადგენლობაში.  

თავი 2. გალისიის სახელმწიფოში ოფიციალურ ენებს წარმოადგენენ, გალისიური და ესპანური.  

სამოქალაქო მომსახურების პირებმა უნდა იცოდნენ გალისიური.  

თავი 3. გალისიის ეროვნული ფერებია თრეთრი და ცისფერი.  

თავი 4. გალისიის ტერიტორია მოიცავს ოთხ ძველ პროვინციას: Coruña, Lugo, Pontevedra და Ourense  

თავი 5. ნებისმიერი მეზობელი ტერიტორია შეიძლება შეუერთდეს გალისიას თუ ეს მისი მოსახლეობის 2/3-ის სურვილი იქნება(...)   

თავი 6. გალისიის მოქალაქე არის:  

a) ნებისმიერი ვინც დაიბადება გალისიაში გალისიელი მშობლების მიერ.
b) ნებისმიერი ვისაც ჰყავს გალისიელი დადა ან მამა, თუნდაც ის იყოს საზღვარგარეთ დაბადებული (...)
c) ნებისმიერი ვინც არ დაბადებულა გალისიაში და/ან არ ჰყავს გალისიელი წინაპრები თუ ის ოფიციალურად არის გალისიის რეზიდენტი.[2]

იხილეთ აგრეთვე
--------------

* ესპანეთის ავტონომიური გაერთიანებები
* ალფონსო დანიელ როდრიგეს კასტელაო

ლიტერატურა
----------

* Cores Trasmonte, B. (1986): *Las polémicas de Bóveda en la gestación del Estatuto de Autonomía*. Ediciós do Castro, Sada
* Hooper, J. (1986): *The Spaniards. A New Portrait of Spain*. Viking Press, New York
* López, Pablo C. (2006): "Estatuto do 36, setenta anos construíndo nación", in *Faneca brava*, no. 10, p. 6–7
* Lorenzo Crespo, J.B. (2006): "O Estatuto do 36", in *Cadernos do Ateneo Eumés*, no. 4, p. 31–38
* Viveiro Mogo, P. (2008): *O Estatuto galego durante a II República*. Edicións do Castro, Sada

რესურსები ინტერნეტში
--------------------

* Part of the 1936 Statute, commented by Castelao (გალიციური)

სქოლიო
------

1. ↑  Castelao (1944): *Sempre en Galiza*, among others
2. ↑  *A Autonomía galega (1846–1981)*, pp. 228–229, Consellería da Presidencia (Xunta de Galicia), Santiago de Compostela, 1986.
**ბარისანი** (ინდონ. Pegunungan Bukit Barisan) — ქედი კუნძულ სუმატრის დასავლეთ ნაწილში, ინდონეზიაში. ჩრდილოეთიდან სამხრეთისაკენ გადაჭიმულია დაახლოებით 1700 კმ-ზე. ქედის უმაღლესი წერტილია ვულკანი კერინჩი (3805 მ). აგებულია მეტწილად პალეოზოური ასაკის კრისტალური ფიქლებით, კვარციტებით, კირქვებით, გრანიტებით, აგრეთვე ვულკანური ქანებით. ფერდობები ძლიერაა დანაწევრებული მდინარეთა ხეობებით. შედგება ძირითადად ვულკანებისაგან, რომლებიც დაფარულია ხშირი ჯუნგლებით, მათ შორის სუმატრის ტროპიკული ფიჭვის ტყეებით. სულ 35 მოქმედი ვულკანია. ქედის ფარგლებშია ბუკიტ-ბარისან-სელატანის ეროვნული პარკი. ზღვის დონიდან 905 მ სიმაღლეზე მდებარეობს მსოფლიოს უდიდესი ვულკანური ტბა ტობა. არის ჩანჩქერები, ცხელი წყაროები, ფუმაროლები, მღვიმური სისტემები. განვითარებულია ნოტიო ტროპიკული კლიმატი, დამახასიათებელია მარადმწვანე ტყეები. სახელწოდება ბუკიტ-ბარისანი ინდონეზიური ენიდან ნიშნავს „ბორცვების მწკრივს" ან „ბორცვები, რომლებიც ქმნიან მწკრივს".

გალერეა
-------

* 
*

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„ბარისანი"** ვიკისაწყობში.
* ბარისანი — სტატია დიდი რუსული ენციკლოპედიიდან (რუსული)
**ბაჰამის კუნძულების დროშა** — ბაჰამის კუნძულების ეროვნული სიმბოლო. მიღებულია 1973 წლის 10 ივლისს. დროშა შედგება შავი ტოლგვერდა სამკუთხედისგან, რომელიც მიემართება ორფეროვანი სამი ჰორიზონტალური, თანაბარი სვეტისგან შემდგარი უკანა ფონისკენ. შუა სვეტი ოქროსფერია, ზედა და ქვედა კი ზღვისფერი.

დროშის სიმბოლიზმი შემდეგია: შავი, ძლიერი ფერი განასახიერებს გაერთიანებული ხალხის სიმამაცესა და ძალას, დროშის ძირითადი ნაწილისკენ მიმართული სამკუთხედი წარმოსახავს ბაჰამელი ხალხის შეუპოვრობას განვითარებისაკენ. ოქროსფერი და ზღვისფერი მზისა და ზღვის მდიდარი რესურსების სიმბოლოა. 

არსებობს გარკვეული წესი, თუ როგორ უნდა იქნეს დროშა გამოყენებული ძირითად დღესასწაულებზე. დაკრძალვის ცერემონიისას, დროშა უნდა ფარავდეს კუბოს ზედა ნაწილს, მაგრამ არ უნდა ფარავდეს საყრდენებს. დროშაზე გამოსახული შავი სამკუთხედი კუბოში მწოლიარე მიცვალებულის თავის ზემოთ უნდა იყოს. დროშა კუბოზე გადაფარებული უნდა დარჩეს მთელი ცერემონიის მანძილზე და უნდა მოსცილდეს მხოლოდ უშუალოდ საფლავში ჩასვენების წინ. მოცილების შემდეგ, დროშა სათუთად უნდა დაკეცონ და წაიღონ. მხილველისთვის შავი სამკუთხედი არასოდეს არ უნდა იყოს მიმართული წვეტით ზემოთ, რადგან ეს უბედურების მომასწავებლად ითვლება.

ისტორიული დროშები
-----------------

* 1869 — 1904
* 1904 — 1923
* 1923 — 1953
* 1953 — 1964

იხილეთ აგრეთვე
--------------

* ბაჰამის კუნძულების გერბი
* ბაჰამის კუნძულების ჰიმნი

რესურსები ინტერნეტში
--------------------

* The Flag of The Bahamas
* ბაჰამის დროშა

სქოლიო
------

1. ↑  Strachan, Cheryl C. (2010). *Flying the Pride*. United States of America:  Compusec Printing,   გვ. 74. ISBN 9781609572235.
„**ლეგენდა პიანისტზე**" (ინგლ. The Legend of 1900) — ჯუზეპე ტორნატორეს პირველი ინგლისურენოვანი ფილმი, რომელიც გამოვიდა 1998 წელს. ფილმი იტალიურ პიესაზეა დაფუძნებული. მონაწილეობენ: ტიმ როთი, პრუიტ ტეილორ ვინსი და მელანი ტიერი. ფილმის მუსიკის ავტორმა, ენიო მორიკონემ მიიღო ოქროს გლობუსი საუკეთესო ორიგინალური საუნდტრეკისთვის. გარდა ამისა, ფილმში ჟღერს როჯერ უოტერსის მიერ შექმნილი, მორიკონეს თემაზე დაფუძნებული „Lost Boys Calling".

სიუჟეტი
-------

ყურადღება!  ქვემოთ მოყვანილია სიუჟეტის და/ან დასასრულის დეტალები.
1900 წლის პირველ დღეს ლაინერ „ვირჯინიაზე", რომელიც ამერიკასა და ევროპას შორის დაცურავდა, ყუთში იპოვეს ჩვილი ბავშვი. მას 1900 დაარქვეს. ბიჭმა მთელი თავისი ცხოვრება გემზე გაატარა ისე, რომ ერთხელაც არ ჩასულა ნაპირზე. მან ისწავლა პიანინოზე დაკვრა და ამ საქმის ნამდვილი ვირტუოზი გახდა.

როლებში
-------

* ტიმ როთი — 1900
* პრუიტ ტეილორ ვინსი — მაქს ტუნი
* მელანი ტიერი — გოგონა
* ბილ ნანი — დანი
* კლარენს უილიამს III — ჯელი როლ მორტონი
* გაბრიელ ლავია — ფერმერი

რესურსები ინტერნეტში
--------------------

* 

* „ლეგენდა პიანისტზე" — Rotten Tomatoes
* „ლეგენდა პიანისტზე" — Metacritic-ზე
* „ლეგენდა პიანისტზე" — Box Office Mojo-ზე
ბაჰამის კუნძულების პროდუქციის ექსპორტის გრაფიკული გამოსახულება.
საკრუიზო გემები ნასაუს პორტში
**ბაჰამის კუნძულები** ვესტ-ინდოეთის ერთ-ერთი მოწინავე ქვეყანაა, რომლის ეკონომიკის უდიდესი ნაწილი ტურიზმს ეყრდნობა. ქვეყნის მთლიანი შიდა პროდუქტის 60 %-ს სწორედ ტურიზმის ინდუსტრია აწარმოებს და ასაქმებს სამუშაო ძალის ნახევარზე მეტს. ტურიზმის შემდეგ, ეკონომიკის მეორე უმნიშვნელოვანეს სექტორია ფინანსური სერვისი, რომლიცი მშპ-ის 15 %-ს აწარმოებს.

უცხოური ბიზნესის წასახალისებლად მთავრობას შემუშავებული აქვს არაერთი სტიმული, პროგრესს განიცდის საბანკო საქმე და ფინანსური რეფორმები. მთავრობას ასევე განზრახული აქვს ძირითადი ფინანსური ინსტიტუტების შერწყმა. შეზღუდვების დაწესება, კაპიტალისა და სავალუტო ბაზრის კონტროლი ბაჰამის კუნძულების ცენტრალური ბანკის კომპეტენციაში შედის. ბაჰამის კუნძულების ფასიანი ქაღალდების საერთაშორისო ბირჟა ამჟამად 19 საჯარო კომპანიას აერთიანებს. საბანკო სისტემის შედარებითი სიჯანსაღის გამო, გლობალური ფინანსური კრიზისი ქვეყნის ფინანსურ სექტორს მწვავედ არ შეხებია.

ბაჰამის ეკონომიკას საკმაოდ კონკურენტუნარიანი საგადასახადო რეჟიმი აქვს. მთავრობა შემოსავლებს იღებს იმპორტის ტარიფებიდან, ლიცენზიების საფასურიდან, ქონებისა და საფოსტო მარკების გადასახადებიდან, მაგრამ არ არსებობს საშემოსავლო გადასახადი, კორპორაციული გადასახადი, კაპიტალის საშემოსავლო გადასახადი, დამატებითი ღირებულების გადასახადი (დღგ) და სიმდიდრის გადასახადი. სოციალური დაზღვევის ფონდში დამსაქმებლები იხდიან 3,9%-ს და დასაქმებულები 5,9%-ს. 2010 წელს, გადასახადებიდან მიღებულმა მთლიანმა შემოსავალმა მშპ-ის 17,2% შეადგინა. 2006-2008 წლებში ინფლაციის დონე საშუალო იყო და 3,7%-ს შეადგენდა.

ერთ სულ მოსახლეზე შემოსავლის მიხედვით, ბაჰამის კუნძულები ამერიკის ერთ-ერთი უმდიდრესი სახელმწიფოა.

რესურსები ინტერნეტში
--------------------

* ბაჰამის კუნძულების სტატისტიკის სამსახური დაარქივებული 2013-11-13 საიტზე Wayback Machine.

სქოლიო
------

1. ↑  "The Bahamas – Economy". *Encyclopedia of the Nations*. Retrieved 21 March 2010.
2. ↑  Contributions Table. The National Insurance Board of The Commonwealth of The Bahamas (11 May 2010). ციტირების თარიღი: 2011-12-22.
3. ↑  Bahamas, The. *The World Factbook*. Central Intelligence Agency.  დაარქივებულია ორიგინალიდან — 2010-04-02. ციტირების თარიღი: 2011-12-22.
4. ↑  GDP (current US$) | Data | Table
**ბაჰარდენის მღვიმე** — კარსტული მღვიმე სამხრეთ-დასავლეთ თურქმენეთში, ქალაქ ბაჰარლიდან სამხრეთ-აღმოსავლეთით 19 კილომეტრში და ქალაქ აშხაბადიდან 120 კილომეტრში. მდებარეობს ქოფეთდაღის ფარგლებში, ქოუს ქედზე, დუგუნის მთის წიაღში. წარმოადგენს კირქვებში გამომუშავებულ ერთ დიდ დარბაზს. აქვს 5 შესასვლელი. სიგრძე 250 მ, სიგანე 50 მ, სიღრმე 69 მ, სიმაღლე 26 მ-მდე, მოცულობა 75 ათ. მ³.[1] აქვს დახრილი ფსკერი, რომელზედაც იმყოფება კირქვის ნატეხები და გუანო. მღვიმის სამხრეთ-აღმოსავლეთ ნაწილში მდებარეობს მიწისქვეშა ტბა ქიოვ-ათა, რომლის მაქსიმალური სიღრმეა 14 მ. მისი წყალი გოგირდოვანია და აქვს მუდმივი ტემპერატურა 37 °C. 

მღვიმეში გვხვდება ღამურები, მღრღნელები, მტრედი, წითელნისკარტა მაღრანი, ჩვეულებრივი ყაპყაპი. აქვე ბინადრობს უხერხემლოთა დაახლოებით 50-მდე სახეობა. გუანოს ფართობია 1300 მ², ხოლო მოცულობა აჭარბებს 670 მ³-ს. იგი ეროვნული კურორტია. ელექტრიფიცირებულია. მღვიმეში იმართება ექსკურსიები და ცურაობა ნავებზე. ბანაობა. 

ბაჰარდენის მღვიმე ცნობილია XVIII საუკუნიდან.[2] პირველი სამეცნიერო ცნობები მღვიმისა და მიწისქვეშა ტბის არსებობის შესახებ გაჩნდა 1886 წელს.[3] 1896 წელს ბეჭდვით სიტყვაში დაიბეჭდა პუბლიკაცია, რომელმაც აშხაბადელებს გააცნო მღვიმე და მიწისქვეშა ტბა; მას შემდეგ ამ ადგილს ნახულობდნენ აშხაბადიდან და მისი მიდამოებიდან. 1976 წელს მღვიმე შეისწავლეს გეოლოგებმა და სპელეოლოგებმა. ვიქტორ დუბლიანსკიმ შეადგინა მღვიმის აღწერა.

სქოლიო
------

1. ↑  გეოგრაფია. თანამედროვე ილუსტრირებული ენციკლოპედია
2. ↑  თანამედროვე გეოგრაფიული სახელწოდებების ლექსიკონი
3. ↑  ბაჰარდენის მიწისქვეშა ტბა
**ბუენოს-აირესის უნივერსიტეტი** (ესპ. Universidad de Buenos Aires, UBA) — არგენტინის უდიდესი უნივერსიტეტი. დაარსდა 1821 წლის 12 აგვისტოს ქალაქ ბუენოს-აირესში. უნივერსიტეტში არის 13 ფაკულტეტი, ექვსი კლინიკა და 10 მუზეუმი, მას კავშირი აქვს სამ უმაღლეს სკოლასთან: ბუენოს-აირესის ნაციონალურ სკოლასთან, კარლოს ლელერგინის უმაღლეს კომერციულ სკოლასთან და მეორე თავისუფალი განათლების ინსტიტუტთან.

უნივერსიტეტი შედის ლათინური ამერიკის 10 საუკეთესო უმაღლეს სასწავლებელში. როგორც არგენტინის სხვა ნაციონალური უნივერსიტეტები, ფინანსურად UBA-ც დამოკიდებულია სახელმწიფოზე, სხვა საკითხებში ის ითვლება დამოუკიდებლად, ავტონომიურად და უფასოდ (მათ შორის უცხო სტუდენტებისთვის). ავტონომიური სტატუსი გამო მას აქვს მართვის საკუთარი სისტემა, შექმნილი 1918 წლის საუნივერსიტეტო რეფორმის დროს.

რესურსები ინტერნეტში
--------------------

ვიკისაწყობში არის გვერდი თემაზე:
***ბუენოს-აირესის უნივერსიტეტი***

* ოფიციალური საიტი (ესპანური)(ინგლისური)

* 
* 
* 
* 
* 
* 

1. ↑  Directory of Open Access Journals — 2003.<a href='https://wikidata.org/wiki/Track:Q1227538'></a>
2. ↑
ლინდერჰოფის სასახლე
**ლინდერჰოფის სასახლე** (*გერმ.* Schloss Linderhof) მდებარეობს ბავარიაში, ობერამერგაუს მახლობლად. იგი აშენებულ იქნა ბავარიის მეფის ლუდვიგ II-ის ბრძანებით 1874-1878 წლებში.

ისტორია
-------

უწინ სასახლის ადგილზე მდებარეობდა ბავარიის მეფეთა სანადირო სახლი, რომლის აღმოსავლეთ ფლიგელი ლუდვიგმა ჯერ კიდევ 1869 წელს შეაკეთებინა. 1871 წელს რესტავრაცია გაუკეთდა დასავლეთ ფლიგელსაც. 1874 წელს ლუდვიგმა სანადირო სახლი დღევანდელ სასახლის ადგილზე გადაატანინა და გენერალური რესტავრაციის შემდგომ სასახლედ გადააკეთებინა. სასახლის კომპლექსი შევსებულ იქნა ბაღით, შადრევნით, მავრიტანიული კიოსკით, მაროკოული სახლით, ვენერას მღვიმით და საძაღლეთი.

ლინდერჰოფის სასახლე ლუდვიგ II-ის სასახლეებიდან ყველაზე პატარაა და ერთადერთია, რომელიც დასრულებულ იქნა.

გალერეა
-------

* 
* 
* 
* 
* 
* 
* 
* 
* 
* 
* 
* 
* 
* 
* 
*

რესურსები ინტერნეტში
--------------------

ვიკისაწყობში არის გვერდი თემაზე:
***ლინდერჰოფის სასახლე***

* Official homepage of Linderhof
* Linderhof Palace დაარქივებული 2016-11-11 საიტზე Wayback Machine.
* Photo Tour of Linderhof castle დაარქივებული 2009-02-02 საიტზე Wayback Machine. , more castle details.
* Linderhof tour review
* Photo Gallery of Linderhof დაარქივებული 2015-09-24 საიტზე Wayback Machine.
მოცეკვავეთა ანსამბლი ბერდი ასრულებს ცეკვა ბერდს.
**ბერდი** (სომხ. Բերդ, *ციხე*) — სომხური ეროვნული ცეკვა.

წარმოშობა
---------

ცეკვა ფესვებს იღებს ვასპურაკანიდან, რომელიც სომხეთის ერთ-ერთი უძველესი ისტორიული რეგიონია. ცეკვა წარმოიშვა ხალხური თამაშიდან „გმბეტახახი".

აღწერა
------

ცეკვის დროს მოცეკვავეები გამოწყობილი არიან ეროვნულ სამოსში. ცეკვის აუცილებელი ელემენტია ცოცხალი კედლის, ციხესიმაგრის აგება (სომხურად - "ბერდ"). ცოცხალი კედელი შედგება ორი სართულისაგან, რომელიც იგება ერთმანეთის მხრებზე დადგომით, ბერდი - ერთადერთი ეროვნული ცეკვაა, რომელიც მოიცავს მსგავს ელემენტებს.

შემსრულებლები
-------------

* მოცეკვავეთა ანსამბლი „ბერდი".

ანსამბლი დაარსდა 1963 წელს სომხეთის დედაქალაქ ერევანში. მოცეკვავეთა ანსამბლ "ბერდის" რეპერტუარში შედის 100-ზე მეტი სახალხო და ფოლკლორული ცეკვა სომხეთის სხვადასხვა ისტორიული რეგიონებიდან. ცეკვებში ასახულია გმირობა, შრომა, ყოფა-ცხოვრებისთვის დამახასიათებელი ელემენტები, ლირიკა, ინდივიდუალურობა, იუმორი და სხვა. 1970-1980 წელებში "ბერდი" მონაწილეობდა უამრავ საერთაშორისო ფესტივალში, რომლებიც გაიმართა პოლონეთში, უნგრეთში, საბერძნეთში, უნგრეთში, ბულგარეთში, ალჟირში, ავსტრიაში, კვიპროსსა და სხვა ქვეყნებში. აღნიშნულ ცეკავს ასრულებენ სამთავრობო და სახელმწიფოებრივ ღონისძიებებზე, საერთაშორისო სომხური კულტურულ დღეებზე, რომლებიც იმართება სხვადასხვა ქვეყნებში.

რესურსები ინტერნეტში
--------------------

* სომხური ცეკვები
* ვიდეო — ცეკვა **ბერდი**
* ვიდეო — ცეკვა **ბერდი**
* კარენ გევორქიანი – Тმოცეკვავეთა ანსამბლი **ბერდი**

სქოლიო
------

1. ↑  Танцевальный ансамбль «БЕРД».  დაარქივებულია ორიგინალიდან — 2019-12-03. ციტირების თარიღი: 2020-12-31.
**ბუშმენები** — ბუშმენები, რომლებსაც სანის ტომსაც ეძახიან, სამხრეთ აფრიკაში მცხოვრებ ხალხთა ჯგუფია. მათი უმეტესობა კალაჰარის უდაბნოს მახლობლად, ბოტსვანასა და ნამიბიაში ბინადრობს. სანის ტომის წევრთაგან ზოგი ფერმებში მუშაობს, სხვები კი მომთაბარეობენ. ბუშმენთა საერთო რაოდენობა დაახლოებით 80 000 კაცს შეადგენს. მომთაბარეები 25–30 კაციან ჯგუფებად ცხოვრობენ და ნადირობითა და შემგროვებლობით ირჩენენ თავს. მათ იციან, როგორ გაიტანონ თავი უდაბნოს მკაცრ პირობებში და შეუძლიათ ისეთ ადგილებში მოიპოვონ საჭმელ–სასმელი, სადაც თითქოს არაფერია ქვიშისა და ბუჩქნარის გარდა.

ბუშმენები მშვილდითა და მოწამლული ისრებით ხოცავენ ნადირებს. ვაჟებს მონადირეებად წვრთნიან. ყმაწვილი ცოლს ვერ მოიყვანს, ვიდრე დიდ ცხოველს არ მოინადირებს. ჯგუფის სხვა წევრები, ფესვებს, კენკრას, თხილსა და სხვადასხვა მცენარეების თესლს აგროვებენ.

მომთაბარეობა
------------

სასმელ–საჭმელის მოსაპოვად ჯფუფს ხშირად სჭირდება საცხოვრებელი ადგილის შეცვლა. ჩვილებს ზურგზე მოკიდებული ტომრებით დაატარებენ, წყალს კი — სირაქლემას კვერცხის ნაჭუჭით. მათი ავლადიდება მსუბუქია და ადვილად გადასატანი. ზოგჯერ ნახევარწრის ფორმის დავშესაფარს აგებენ ტოტებისა და ბალახისაგან და მასში კვირების განმავლობაში ცხოვრობენ.

ღამღამობით ხშირად უსმენენ მოხუცთა მიერ მონათხრობ ამბებს.

ბუშმენების ისტორია
------------------

ბუშმენები, ალბათ, სამხრეთ აფრიკის პირველი ბინადრები იყვნენ და შესაძლოა 20 000 წელზე მეტია იქ ცხოვრობენ. ნაპოვნია მათი წინაპრების კლდის მხატვრობა, რომელიც რამდენიმე ათასი წლის წინანდელია.

ლიტერატურა
----------

* ქართული საბჭოთა ენციკლოპედია, ტ. 2, თბ. 1977. — გვ. 593.
**ლაგოტო რომანიოლო** (იტალ. Lagotto Romagnolo) — ძაღლის ჯიში, რომელიც გამოყვანილია იტალიაში XV საუკუნეში.

წყლის და იხვზე ნადირობის დიდი მოყვარული, სწრაფი ლაგოტო რომანიოლო იტალიის ჩრდილოეთ ნაწილში, შვეიცარიის საზღვართან, რომანიაში გაჩნდა. ძველ დროში (ისევე როგორც ახლა) მას იყენებდნენ წყალში მცურავ ნადირზე სანადიროდ და მიწის ქვეშ ტრიუფელების მოსაძებნად. 1990-იანი წლების დასაწყისში ამ ჯიშის მიმართ გაჩნდა ინტერესი დიდ ბრიტანეთსა და შვედეთში. ამ ქვეყნებში, ასევე, შვეიცარიაში ჯიშის მრავალი წარმომადგენელი ცხოვრობს. აშშ-ში ლაგოტო იშვიათად გვხვდება. ეს ჯიში გარეგნულად „შენიღბულ" პუდელს, ან ბიშონს ჰგავს, თუმცა კომპაქტური აღნაგობის და სხვადასხვა შეფერილობის ლაგოტო გამჭოლი ხმის პატრონი და აზარტული მონადირეა და წყალში თავს შესანიშნავად გრძნობს.

ლაგოტოს სხვადასხვა მიზნით ამრავლებენ, ზოგი ცდილობს მისი ბუნებრივი, თანდაყოლილი მონადირის თვისებები განამტკიცოს და გააძლიეროს, ზოგიც (მაგალითად, შვედეთში) ცდილობს ძაღლი სამუშაოდაც გამოიყენოს და სახლის ცხოველადაც ჩამოაყალიბოს. ბალნის შეფერილობა და წყალგაუმტარობა შეიძლება მრავალნაირი იყოს — ყავისფრით და ნარინჯისფრით დაწყებული ღია ლიმნისფერით და ჭუჭყიანი თეთრით დამთავრებული (დასაშვებია სხვადასხვა ფერის შეხამებაც).

მუქი ბალანი ასაკის მომატებასთან ერთად ღიავდება. ლაგოტო — ენერგიული, ძლიერი და მხიარული ძაღლია, ის კარგია გასეირნებისთვის, თამაშებისთვის და ღია ცის ქვეშ გართობისთვის. მიუხედავად იმისა, რომ ამ ჯიშის გენოფონდი საკმაოდ შეზღუდულია, სერიოზული გენეტიკური დეფექტი ლაგოტოს არ აღენიშნება. ლაგოტოს აქვს მოკლე, ხშირი, ხუჭუჭა ბალანი, გრძელი ფეხები. ის კარგად უძლებს სიცხეს და სიცივეს, ადვილად ეგუება ბავშვებს, სჭირდება დამატებითი ფიზიკური დატვირთვა.

რესურსები ინტერნეტში
--------------------

ვიკისაწყობში არის გვერდი თემაზე:
***ლაგოტო რომანიოლო***

* ლაგოტო რომანიოლო (ინგლისური)
**ბუჩაანის ჩირდილის ეკლესია** — არქიტექტურული ძეგლი, რომელიც მდებარეობს დუშეთის მუნიციპალიტეტში, მდინარე არაგვის მარცხენა ნაპირას, სოფელი ბუჩაანის ჩრდილო-დასავლეთით, 2 კილომეტრზე, ჩრიდილად წოდებულ ადგილზე. განეკუთვნება გვიანდელ შუა საუკუნეებს.

აღწერა
------

ეკლესია დარბაზულია. დასავლეთიდან გვიანდელი მინაშენი ეკვრის. ნაგებია სხვადასხვა ზომის ნატეხი ქვით. ძლიერ დაზიანებულია: მთლიანადაა ჩამოქცეული კამარა და კონქი, მონგრეულია კედლების ზემოთა ნაწილები, დანგრეულია მინაშენის დიდი ნაწილი. შესასვლელი სამხრეთ კედლის დასავლეთ ნაწილშია. ეკლესიის თითქმის კვადრატული დარბაზი აღმოსავლეთით ნახევარწრიული აფსიდითაა დასრულებული. აფსიდის ღერძზე გარეთკენ ოდნავ შევიწროებული სწორკუთხა სარკმელია. სარკმლის ორივე მხარეს სწორკუთხა ნიშებია. ორი სამხრეთითაა, ერთი - ჩრდილოეთით. სამხრეთის ნიშებიდან ერთი იატაკის დონეზეა, მეორე - ზემოთაა და მისი გადახურვა კონქის ქუსლის ხაზზეა. ინტერიერსა და ფასადებზე შემორჩენილია შელესილობის ფრაგმენტები. 

მინაშენი გეგმით სწორკუთხაა, ნაგებია ნატეხი ქვითა და ტალახით. შესასვლელი სამხრეთიდან აქვს. დასავლეთ კედლის შიგნით გაგანიერებული სწორკუთხა სარკმელია.

ლიტერატურა
----------

* *წერეთელი კ. ჯორბენაძე ბ.*, საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 236.
**ლინდსი კეროლაინ ვონი** (ქორწინებამდე **კილდოუ**; დ. 18 ოქტომბერი, 1984) — ამერიკელი მსოფლიო თასის მფლობელი სამთო მოთხილამურე. არის ოთხი მსოფლიო თასის მფლობელი. ვონი აგრეთვე არის ერთ-ერთი ექვსი ჩემპიონი ქალიდან, რომელმაც სამთო მოთხიმალურეთა მსოფლიო თასის ხუთივე კატეგორიაში გაიმარჯვა. ლინდსი ვონი ორგზის მსოფლიო ჩემპიონია და 2015 წლის 19 იანვრიდან რეკორდსმენია მსოფლიო თასის ცალკეული ეტაპების მოგებების საერთო რაოდენობით, აგრეთვე რეკორდსმენია სუპერ გიგანტში მოგებული ეტაპების რაოდენობით.

გათხოვილი იყო 2002 წლის ოლიმპიადის მონაწილე ამერიკელ სამთო მოთხილამურე ტომას ვონზე. 4 წლიანი თანაცხოვრების შემდეგ ერთმანეთს დაშორდნენ. 2013-2015 წლებში ვონი ხვდებოდა ცნობილ გოლფისტს ტაიგერ ვუდსს.

კარიერა
-------

ვონმა პირველი მედლის მოგება მოახერხა თავის მეოთხე ახალგაზრდულ ჩემპიონატზე 2003 წელს და სწრაფდაშვებაში მეორე ადგილი დაიკავა. 2004 წელს მარიბორში ვონმა გაიმეორა თავისი შედეგი დაშვებაში და ბრინჯაო აიღო სუპერ გიგანტში.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„ლინდსი ვონი"** ვიკისაწყობში.
* ოფიციალური საიტი

სქოლიო
------

1. ↑  Athlete information: VONN Lindsey. Fédération Internationale de Ski.  დაარქივებულია ორიგინალიდან — მარტი 31, 2013. ციტირების თარიღი: March 18, 2013.
2. ↑  „Lindsey Vonn wins 3rd straight overall World Cup". ESPN. Associated Press. March 12, 2010. ციტირების თარიღი: May 30, 2011.
3. ↑  „Lindsey Vonn wins Are GS; clinches fourth overall title". *FIS Alpine Ski World Cup*. Fédération Internationale de Ski. March 9, 2012. ციტირების თარიღი: March 9, 2012.
4. ↑  „Tina Maze makes history again by winning the super-G in St. Anton". Fédération Internationale de Ski. January 13, 2013. ციტირების თარიღი: January 13, 2013.
**გაგაუზური ენა** (gagauz dili, gagauzça) — გაგაუზების ენა; განეკუთვნება თურქულ ენათა ოღუზურ (სამხრეთ-დასავლეთ) ჯგუფს ანატოლიურ თურქულ, აზერბაიჯანულ და თურქმენულთან ერთად. გავრცელებულია უმთავრესად მოლდოვასა და უკრაინაში, უმნიშვნელოდ ყაზახეთსა და უზბეკეთში. გაგაუზურ ენაზე ლაპარაკობს 170,000 ადამიანი. გაგაუზურმა ენამ განიცადა მეზობელი ენების — ბულგარული, უკრაინული, რუსული, მოლდავური და რუმინული ენების ძლიერი გავლენა. გაგაუზური ენის ფონეტიური სისტემა გამოირჩევა ხმოვანთა სიუხვით: დასტურდება 20 ხმოვანი ფონემა. ძლიერია როგორც ხმოვანთა, ისე თანხმოვანთა ჰარმონია. წინადადებაში სიტყვათა რიგი თავისუფალია. გაგაუზურ ენაში გამოიყოფა 2 ძირითადი დიალექტი: ჩადირლუნგურ-კომრატული (ცენტრალური) და ვულკანეშტური (სამხრული). დამწერლობა შემოიღეს 1957 წელს, ეფუძნება რუსულ გრაფიკას. სალიტერატურო ენის საფუძველია ცენტრალური დიალექტი. 2012 წელს იუნესკომ გაგაუზური ენა გამოაცხადა გაქრობად ენად.

### ლათინური ანბანი

|  |  |  |  |  |  |  |  |
| --- | --- | --- | --- | --- | --- | --- | --- |
| А а | Ä ä | B b | C c | Ç ç | D d | Е е | Ê ê |
| F f | G g | H h | I ı | İ i | J j | K k | L l |
| M m | N n | O o | Ö ö | Р р | R r | S s | Ş ş |
| T t | Ţ ţ | U u | Ü ü | V v | Y y | Z z |  |

### კირილური ანბანი *(ისტორიული)*

|  |  |  |  |  |  |  |  |
| --- | --- | --- | --- | --- | --- | --- | --- |
| А а | Ä ä | Б б | В в | Г г | Д д | Е е | Ё ё |
| Ж ж | Ӂ ӂ | З з | И и | Й й | К к | Л л | М м |
| Н н | О о | Ö ö | П п | Р р | С с | Т т | У у |
| Ӱ ӱ | Ф ф | Х х | Ц ц | Ч ч | Ш ш | Щ щ | Ъ ъ |
| Ы ы | Ь ь | Э э | Ю ю | Я я |  |  |  |

ლიტერატურა
----------

* *ჯიქია ს.*, ქართული საბჭოთა ენციკლოპედია, ტ. 2, თბ. 1977. — გვ. 610-611.
* Дмитриев Н. К. Строй тюркских языков, М. 1962, с. 202-84;
* Покровская Л. А. Грамматика гагаузского языка. Фонетика и морфология, М. 1964;
* Zajączkowski Wł. Język i folklor gagauzów z Bulgarii, Kraków, 1966.
**ლიზოციმი**, *მურამიდაზა* — ჰიდროლაზების კლასის ფერმენტი.

მოქმედების პრინციპი
-------------------

ლიზოციმი შლის ბაქტერიული უჯრედის კედელს, რის შედეგადაც ხდება ბაქტერიების ლიზისი. ლიზოციმი ორგანიზმში ასრულებს არასპეციფიკური ანტიბაქტერიული ბარიერის როლს, შედის ადამიანის ორგანიზმის მრავალი ქსოვილისა და სითხის შემადგენლობაში. ლიზინი აღმოჩენილია ზოგიერთ მცენარეში, ბაქტერიებსა და ფაგებში, ხოლო ყველაზე მეტი რაოდენობით — კვერცხის ცილოვან გარსში. ლიზოციმი ცილაა, რომლის მოლეკულური მასაა დაახლოებით 14 000; მისი ერთადერთი პოლიპეპტიდური ჯაჭვი შედგება 129 ამინომჟავას ნაშთისგან. ლიზოციმი მოქმედებს ბაქტერიული კედლის ერთ-ერთ ძირითად კომპონენტზე — რთულ პოლისაქარიდზე, რომელიც 2 ტიპის ამინოშაქარს შეიცავს. ამ პოლისაქარიდის სორბცია ხდება ლიზოციმის მოლეკულაზე. ამ დროს ფერმენტს უკავშირდება ამინოშაქრის 6 ციკლი, ხოლო ამ ციკლების ერთ-ერთი შემაკავშირებელი გლიკოზიდური ბმა მოხვდება კარბოქსილის ჯგუფებს შორის. ამგვარი ურთიერთმოქმედების შედეგად და აგრეთვე სუბსტრატის სავალენტი კუთხეების შეცვლის გამო ხდება აქტივაცია და გლიკოზიდური ბმის გაწყვეტა, რასაც ბაქტერიული უჯრედის გარსის დაშლა მოყვება. ლიზოციმი სამკურნალო საშუალებად გამოიყენება.

ლიტერატურა
----------

* ქართული საბჭოთა ენციკლოპედია, ტ. 6, თბ. 1983. — გვ. 228.

რესურსები ინტერნეტში
--------------------

* Proteopedia.org HEW Lysozyme (ინგლისური)
**ბუჩაანის ნამოსახლარი** — არქეოლოგიური ძეგლი, რომელიც მდებარეობს დუშეთის მუნიციპალიტეტის სოფელ ბუჩაანის აღმოსავლეთით, 400 მეტრზე, მშრალი ხევის ორივე ნაპირას, ხელოვნულად მოწყობილ ორ ტერასაზე. განეკუთვნება XIX საუკუნის დასასრულს. ძეგლი 1978 წელს დაზვერა არქეოლოგიურმა ექსპედიციამ, რომელსაც ხელმძღვანელობდა რევაზ რამიშვილი.

აღწერა
------

ნამოსახლარზე ნატეხი ქვით ნაგები სამი საცხოვრებელი კომპლექსის ნანგრევებია შემორჩენილი. ერთი კორპუსის ქვედა ტერასაზე მდებარეობს. შედგება ვრცელი საცხოვრებელი სათავსოსა და კალოსგან.

მეორე კომპლექსი შედგება სამი სათავსოსგან. მათგან ორი ქვედა ტერასაზეა, ერთი - ზედაზე. ქვედა ტერასაზე მდებარე სათავსოებისგან ერთი საცხოვრებელია, მეორე - საქონლის სადგომი. მათი ბანი ზედა სათავსოს ეზოა. ზედა სათავსოსგან შემორჩენილია თახჩებით აღჭურვილი ორი კედელი, დედაბოძის საყრდენი ქვის ბალიში და გადახურვის მცირე ნაწილი.

მესამე კომპლექსი მეორეს ჩრდილო-დასავლეთიდან ეკვრის. შეიცავს ორსართულიან საცხოვრებელს, გომურს და კალოს. საცხოვრებლის I სართული და გომური ქვედა ტერასაზეა, II სართული და კალო - ზედა ტერასაზე. ქვედა ტერასაზე მდებარე სათავსოებს აქვთ ვიწრო საჩეხი, ზედას კი - მცირე აივანი, რომელიც გომურის ბანზე გამოდის. შემორჩენილია ხის სვეტებზე დაყრდნობილი სართულშუა გადახურვის ფრაგმენტები. შენობის I სართულზე, გრძივ ღერძზე და გვერდის კედლების გასწვრივ სვეტების ექვს-ექვსი წყვილია. თითოეული წყვილიდან ერთს სართულშუა გადახურვის კოჭები ეყრდნობა, ხოლო მეორეს, რომელიც ორი სართულის სიმაღლისაა - II სართულის გადახურვის კოჭები. ქვედა სართულის შუაში დიდი კერის ნაშთებია.

ლიტერატურა
----------

* *რჩეულიშვილი გ.*, საქართველოს ისტორიისა და კულტურის ძეგლთა აღწერილობა, ტ. 2, თბ. 2008. — გვ. 235.
**გაბრო** (იტალ. gabbro) — შავი ან მუქი ნაცრისფერი, ფუძე შედგენილობის სრულკრისტალური სიღრმული ინტრუზიული ქანი. დაახლოებით თანაბარი რაოდენობით შეიცავს ფუძე პლაგიოკლაზსა და პიროქსენს. მეორეხარისხოვანი მინერალებია ამფიბოლი, ოლივინი, მაგნეტიტი და ტიტანომაგნეტიტი. განლაგებულია დაიკის, შტოკის, სილის, ლაკოლითისა და ლოპოლითის სახით. ზოგიერთი გაბროს სხეულის გამოსავლის ფართობი რამდენიმე ათასეული კვადრატული კილომეტრია. გაბროს გამოფიტვის შედეგად წარმოიქმნება რკინოვანი თიხები, ოხრა და იშვიათად დაბალხარისხიანი კაოლინი. გაბროს გაკრიალებულ ფილაქნებს იყენებენ მოსაპირკეთებელ დეკორატიულ მასალად. საქართველოში ფართოდაა გავრცელებული.

რესურსები ინტერნეტში
--------------------

* გაბრო — სტატია დიდი რუსული ენციკლოპედიიდან (რუსული)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
მაგმური ქანების შედგენილობა |
| --- |
|  |
| 

|  |  |  |  |  |  |
| --- | --- | --- | --- | --- | --- |
| **ტიპი** | **ულტრაფუძე<45% SiO2** | **მელანოკრატული45–52% SiO2** | **შუალედური52–63% SiO2** | **შუალედურ-ფელზიტური63–69% SiO2** | **ფელზიტი>69% SiO2** |
|  |
| 
**ვულკანური ქანები:****ჰიპაბისალური ქანები:****სიღრმული ქანები:**
 | 
კომატიტი, პიკრიტიკიმბერლიტი, ლამპროიტიპერიდოტიტი
 | 
ბაზალტიდიაბაზი (დოლერიტი)გაბრო
 | 
ანდეზიტიდიორიტი
 | 
დაციტიგრანოდიორიტი
 | 
ლიპარიტიაპლიტი-პეგმატიტიგრანიტი
 |

 |

 |
**ლიზა ლორინგი** (ინგლ. Lisa Loring; დ. 16 თებერვალი, 1958, კვაჯალეინი — გ. 28 იანვარი, 2023) — ამერიკელი მსახიობი. იგი ცნობილია იმით, რომ ითამაშა უენსდეი ადამსი კომედიურ-საშინელებათა სიტკომში „ადამსის ოჯახი" (1964–1966).

ცხოვრება და კარიერა
-------------------

უენსდეის როლში
ლიზას მშობლები მსახურობდნენ შეერთებული შტატების საზღვაო ძალებში, მაგრამ მისი დაბადებიდან მალევე განქორწინდნენ. დაიბადა კვაჯალეინში, მარშალის კუნძულებზე, იმ დროისთვის გაეროს ნდობის ტერიტორიზე, რომელსაც შეერთებული შტატები მართავდა. ის გაიზარდა ჰავაიზე და მოგვიანებით დედასთან ერთად ლოს ანჯელესში გადავიდა საცხოვრებლად. მან კარიერა დაიწყო სამი წლის ასაკში და გამოჩნდა დოქტორი კილდერის ეპიზოდში, რომელიც გავიდა ეთერში 1964 წელს. დედამისი გარდაიცვალა ალკოჰოლიზმით 1974 წელს, 34 წლის ასაკში.

იგი ცნობილია თავისი როლით უენსდეი ადამსი The Addams Family sitcom-ში, 1964–1966 წლებში.

იგი შეუერთდა ABC სიტკომის მსახიობებს, The Pruitts of Southampton 1966 წელს. ბავშვობის კარიერის შემდეგ ის ასევე იყო CBS-ის საპნის ოპერის „როგორც სამყარო ბრუნდება" ერთ-ერთი მსახიობი 1980-დან 1983 წლამდე, სადაც მან შეასრულა კრიკეტ მონტგომერის როლი.

იგი გამოჩნდა სლეშერ ფილმებში Blood Frenzy (1987) და Iced (1988).

პირადი ცხოვრება
---------------

ლორინგი 1973 წელს 15 წლის ასაკში დაქორწინდა თავის ბავშვობის სიყვარულზე ფარელ ფუმბერგზე, და შეეძინა ქალიშვილი. ქორწინება ერთი წლის შემდეგ დასრულდა. ლორინგი 1981 წელს მეორედ დაქორწინდა მსახიობ დაგ სტივენსონზე. ის იყო კონტრაქტის შემსრულებელი სხვა CBS/Procter & Gamble-ის საპნის ოპერაში Search for Tomorrow. ლორინგს სტივენსონთან მეორე ქალიშვილი შეეძინა და მათი ქორწინება 1983 წელს დასრულდა.

1987 წელს ლორინგი დაქორწინდა ზრდასრულთა კინომსახიობზე ჯერი ბატლერზე. ისინი შეხვდნენ 1987 წლის ზრდასრულთა ფილმის Traci’s Big Trick-ის გადასაღებ მოედანზე, რომელზეც ლორინგი მუშაობდა ვიზაჟისტად და არაკრედიტირებულ მწერლად. ბატლერი და ლორინგი განქორწინდნენ 1992 წელს. ლორინგი მეოთხედ დაქორწინდა 2003 წელს გრეჰემ რიჩზე. წყვილი 2008 წელს დაშორდა და 2014 წლის ივნისისთვის განქორწინების პროცესში იყო.

ჰიპერტონიის შედეგად მიიღო ინსულტი და გარდაიცვალა ბერბანკის (კალიფორნია) სამედიცინო ცენტრში, 2023 წლის 28 იანვარს, 64 წლის ასაკში.

რესურსები ინტერნეტში
--------------------

* 

* ლიზა ლორინგი — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  „Lisa Loring". *TV.com*. ციტირების თარიღი: October 18, 2020.
2. ↑  Shaulis, Sherri. „'80s Adult Icon Jerry Butler Dies". *AVN*. ციტირების თარიღი: 2018-02-02.
3. ↑  Wong, Brittany (December 6, 2017). „'Addams Family' Actress Lisa Loring Is Getting A Divorce". *Huff Post*. ციტირების თარიღი: October 18, 2020.
4. ↑   Tinoco, Armando (January 29, 2023). „Lisa Loring Dies: Actor in Original Wednesday Addams Was 64". *Deadline Hollywood*. ციტირების თარიღი: January 29, 2023.
5. ↑  Rahman, Abid (January 29, 2023). „Lisa Loring, Original Wednesday Actress on 'The Addams Family,' Dies at 64". *The Hollywood Reporter*. ციტირების თარიღი: January 29, 2023.
მავერანაჰრი (ტრანსოქსიანა, ძვ. სოგდიანა), ხორასანი (სამხრეთში), ხორეზმი (დასავლეთში)
**მავერანაჰრი** — (არაბ. ما وراء النهر‎‎ Ma Wara' un-Nahr, სიტყვასიტყვით — „მდინარეთშორისი"). ცნობილია აგრეთვე, სახელწოდებით ტრანსოქსიანა (ლათ. Transoxiana) და ფარარუდი (სპარს. فرارود‎ Farārud) – ისტორიული ოლქი ცენტრალურ აზიაში, სამარყანდ-ბუხარის რეგიონში, ამუდარიისა და სირდარიის შუამდინარეთში. 

სახელწოდება „მავერანაჰრი" წარმოიშვა არაბული დაპყრობების დროს VII–VIII საუკუნეებში და თავდაპირველად აღნიშნავდა ამუდარიის მარჯვენა სანაპიროზე მდებარე ოლქებს. მავერანაჰრი აღნიშნავს "სანაპიროს", "მდინარის ნაპირს". მოგვიანებით ეს ტერმინი გადაიქცა ამუდარიასა და სირდარიას შორის მდებარე მთელი რეგიონის სახელწოდებად.

მთლიანობაში იგი მოიცავს სოგდიანას და მასში არ შედის ფერღანის ოლქი და პამირი. მავერანაჰრის ტერიტორიაზე განლაგებულია თანამედროვე უზბეკეთის დიდი ნაწილი, ტაჯიკეთისა და ყირგიზეთის დასავლეთი მხარეები, თურქმენეთის აღმოსავლეთი და ყაზახეთის სამხრეთი რეგიონები. ასევე აქ მდებარეობს უძველესი და უდიდესი ქალაქები — სამარყანდი, ბუხარა, ხუჯანდი, ხივა, თურქესტანი და სხვ.

რესურსები ინტერნეტში
--------------------

* ცენტრალური აზიის ისტორია
* ცენტრალური აზიის ისტორია დაარქივებული 2013-05-07 საიტზე Wayback Machine.
* თემურიდების იმპერია დაარქივებული 2009-08-16 საიტზე Wayback Machine.

* 
* 
* 
* 
*
**ბაჰარუდინ იუსუფ ჰაბიბი** (**?**·**i**) (დ. 25 ივნისი 1936 , პარე-პარე, ჰოლანდიის ოსტ-ინდოეთი — გ. 11 სექტემბერი, 2019, ჯაკარტა) — ინდონეზიელი პოლიტიკური და საზოგადო მოღვაწე. სუჰარტოს გადადგომის შემდეგ ეკავა ინდონეზიის პრეზიდენტის თანამდებობა 1998-1999 წწ. 

1998 წელს აზიის ფინანსური კრიზისის შედეგად ინდონეზიაში სწრაფად გაუარესდა ეკონომიკური მდგომარეობა. ამავე პერიოდში სუჰარტო მეშვიდედ აირჩიეს პრეზიდენტის თანამდებობაზე. 1998 წლის მარტში ჰაბიბი დანიშნეს ვიცე-პრეზიდენტად. ქვეყანაში განვითარებული მასობრივი მღელვარებების გამო 21 მაისს სუჰარტო იძულებული გახდა თანამდებობიდან გადამდგარიყო, იმავე დღეს ჰაბიბი გახდა ქვეყნის ახალი პრეზიდენტი. 

ახალი პარლამენტის არჩევის შემდეგ პრეზიდენტ ჰაბიბის პარტიამ მიიღო ხმების მხოლოდ 20 %. 1999 წლის 20 ოქტომბერს პარლამენტმა ახალ პრეზიდენტად აირჩია ისლამური ოპოზიციის ცნობილი ლიდერი აბდურაჰმან ვაჰიდი. ბაჰარუდინ იუსუფ ჰაბიბი გადადგა თანამდებობიდან. თანამდებობის დატოვების შემდეგ დიდი ხნის მანძილზე ცხოვრობდა გერმანიაში.

რესურსები ინტერნეტში
--------------------

* Archived version of Habibie's homepage while he served as the State Minister of Research and Technology
* The Habibie Center, an NGO founded by Habibie

|  |  |  |  |
| --- | --- | --- | --- |
| 

| ხ • გ • რ
ინდონეზიის პრეზიდენტები |
| --- |
|  |
| 
სუკარნო **·**  სუჰარტო **·**  ბაჰარუდინ იუსუფ ჰაბიბი **·**  აბდურაჰმან ვაჰიდი **·**  მეგავატი სუკარნოპუტრი **·**  სუსილო ბამბანგ იუდჰოიონო **·**  ჯოკო ვიდოდო |

 |
**გაბრიელე ბრაგანტინი** (დ. 17 თებერვალი, 1955, ვერონა, იტალია) — საქართველოში მოღვაწე იტალიელი სასულიერო პირი, თეოლოგი, სულხან-საბა ორბელიანის სახელობის სასწავლო უნივერსიტეტის პროფესორი.

ბიოგრაფია
---------

გაბრიელე ბრაგანტინი დაიბადა 1955 წლის 17 თებერვალს ქალაქ ვერონაში, იტალიაში. 1975-1981 წლებში იგი ვერონის წმინდა ზენონის თეოლოგიურ ინსტიტუტში ფილოსოფიურ-თეოლოგიურ კურსს დაეუფლა. ამავე წელს იგი პრესვიტერად აკურთხეს. 1980-1982 წლებში გაბრიელე ბრაგანტინი ბოლონიის დომინიკელთა ინსტიტუტში სწავლობდა, სადაც მას თეოლოგიაში ლიცენზია მიენიჭა. 1980-1989 წლებში იგი ვერონის ინფორმატიკის ლიცეუმ „ალესტიმატეში" რელიგიის მასწავლებელი იყო, ხოლო 1994 წელს საშუალო სკოლის „მინო ტურკი" დირექტორად დაინიშნა.

1994 წელს გაბრიელე ბრაგანტინი საქართველოში ჩამოვიდა და ქუთაისის სტიმატინთა საკრებულოს ხელმძღვანელი გახდა. მოგვიანებით მას კათოლიკური ეკლესიის ეკუმენიზმის, კულტურისა და ლიტურგიის საეპისკოპო ვიკარიუსის წოდება მიენიჭა.

ამჟამად გაბრიელე ბრაგანტინი სულხან-საბა ორბელიანის სახელობის სასწავლო უნივერსიტეტის პროფესორია.

იხილეთ აგრეთვე
--------------

* კათოლიციზმი საქართველოში

რესურსები ინტერნეტში
--------------------

* გაბრიელე ბრაგანტინი - საუბარი რელიგიაზე
* გაბრიელე ბრაგანტინი - ჟურნალი „საბა"